मीणाजी ने अपना उपनाम बहुत सोच विचार कर रखा है.”निरंकुश” अर्थात अनियंत्रित, स्वच्छंद ,सब प्रकार के बंधनों से मुक्त ,स्वेच्छाचारी सब कुछ कहने करने के लिए स्वतंत्र . इस उपनाम के कुछ अवांछनीय अर्थ भी हो सकते हैं यथा उद्दंड, उछ्रंखाल,मर्यादाहीन आदि. खैर जो भी हो मीणाजी ने अपने उपनाम द्वारा सब को पहले ही सचेत किया हुआ है की इन महाशय से साधारण शिष्टाचार,विवेक, गहन अद्ध्यायन सत्यनिष्ठा आदि की अपेक्षा न रखें. उन्हें जो सूझेगा वे वही कहेगे और करेंगे. मीणाजी के लेखों पर टिप्पणी करने वाले सज्जन यदि इस तथ्य से भली भांति अवगत हों तो वे मीणाजी के लेख पढ़ कर दुखी,निराश या उद्द्वेलित होने से बच जायेंगे.